./data/phi1017/phi013/phi1017.phi013.perseus-lat2.xml
Amavimus aliquem et suspeximus et fundatum ab illo statum nostrum   professi sumus, quamdiu nobis placebant ea, quae consecuti sumus ; deinde irrumpit animum   aliorum admiratio, et ad ea impetus factus est, uti mortalibus mos est ex magnis maiora   cupiendi  Protinus excidit, quidquid ante apud nos beneficium vocabatur, nec ea intuemur,   quae nos aliis praeposuere, sed ea sola, quae fortuna praecedentium ostentat